Coba jelasin Tempat Sumebar dari Mara dalam bahasa sunda dong

Tatangkalan ieu sumebar di Andaman jeung Nicobar, sareng ti Indochina ka Cina, Taiwan, pulau Ryukyu, Thailand, sakuliah wewengkon Malaysia, ka Australia kaler jeung Melanesia.

Macaranga triloba nyebar lega ti mimiti  Semenanjung Malaya (kaasup di jerona  wilayah Thailand), Sumatra (kaasup Bangka), Jawa, nepi ka  Filipina (Palawan, Sulu); ngan  henteu kapanggih di pulo  Kalimantan.

Kai kesed  ieu kagolongkeun kana tutuwuhan  pionir anu ngeusian leuweung sekunder;  tangkal  tumuwuhna mimiti ti landeuh nepika tonggoh kurang leuwih 1.400 m dpl. Mara hirup dina rupa-rupa kaayaan habitat, kaasup dina leuweung dipterokarpa taneuh garing, sisi-sisi  leuweung rawa, jeung ogé mangrupa salah sahiji tina saeutik  mara anu bisa hirup dina leuweung anu usum-usum mindeng kahalodoan .

M. triloba kagolong kana mara anu bisa simbiosis (mutualisme) jeung sireum; dina ieu kaayaan sireum-sireum tina marga Crematogaster subg. Decacrema. tutuwuhan ieu nyadiakeun lolongkrang di jero régangna, disebut domatia, anu bisa dipaké nyumput ku sireum . sagigireun ti éta, M. triloba ogé ngahasilkeun hiji substansi anu mibanda nutrisi (dipikawanoh : food body) pikeun kahakanan sireum; ilaharna diproduksi dina sisi daun salumpit/penumpu anu melengkung. Ie ogé ngadatangkeun kauntungan pikeun tangkal mara dina nyingkahkeun hama jeung  herbivor alatan ayana sireum-sireum anu ngagembrong, dina waktuna baris milu nyerang ka singsaha waé anu ngaganggu kana tangkal anu dicicinganna.